### Resume

Vejle Kommune ønsker at styrke udviklingen i Give, herunder detailhandelen og bosætningen i [adresse]. Forvaltningen har udarbejdet en lokalplan, som følger op på byvisionen for Give, der har fokus på at bruge bymiljøet til at skabe værdi for erhvervslivet, familielivet og handelslivet. Lokalplanen koncentrerer butikslivet i handelsgaderne [adresse], [adresse] og på [adresse]. Ved borgermødet d. 22. november 2022, samt i de indkomne høringssvar til lokalplanforslaget, er der indkommet forslag til at give mulighed for etablering af boliger i stueetagen i visse ejendomme i den vestlige del af [adresse].

Forvaltningen ønsker, at udvalget drøfter den politiske holdning til dette.

### Sagsfremstilling

Lokalplanforslag nr. 1310 for [adresse] har været i offentlig høring i perioden 10. oktober - 12. december 2022. Der er i høringsperioden modtaget 15 høringssvar. Høringssvarene drejer sig i hovedoverskrifter om muligheder for at etablere boliger i stueetagen i den vestlige ende af [adresse], mulighed for at anvende stationsbygningen til butik mm. og om fastholdelse af [adresse] som park.

Forud for en endelig vedtagelse af lokalplanforslaget beder forvaltningen udvalget om at drøfte den politiske holdning til spørgsmålet omkring etablering af boliger i stueetager i den vestligste ende af [adresse].

De øvrige indsigelsespunkter, herunder punktet om [adresse], fremlægges politisk, når lokalplanen fremlægges til endelig vedtagelse.

Dette dagsordenspunkt forholder sig således kun til spørgsmålet om anvendelsen til butikker i [adresse] og i stationsbygningen.

[adresse]

![](data:image/png;base64...)

Figur 1: Oversigtskort.

[adresse] forbinder Torvet mod øst med [adresse] i Vest.

[adresse] ligger Super Brugsen og [adresse]. Der er ca. 150-200 meter fra de parkerede biler på [adresse] og Nettos primære parkeringspladser, til [adresse] begyndelse. En mindre parkeringsplads ligger syd for Super Brugsen, tættere på [adresse].

Bilkørslen på [adresse] er ensrettet fra [adresse] mod [adresse]. Det vil sige, at der er indkørsel forbudt fra [adresse]. Indgangen til [adresse] markeres af to hjørneejendomme. Her er den ene udnyttet som restauration, mens den anden er kontor. I [adresse]Planmæssig begrundelse for lokalplanforslagets bestemmelser

Dagligvarebutikker som Super Brugsen og Netto tiltrækker mange kundebesøg i løbet af en dag. Butikkerne har de varer, som borgerne har brug for til dagligt, og tilbyder gode parkeringsforhold, nemt og tæt på butikkerne. Dagligvarebutikkerne og deres parkeringspladser ligger i en relativ kort afstand fra Gives handelsgader. Med maksimalt 200 meters gang fra den parkerede bil til [adresse] start, er der som udgangspunkt et godt grundlag for, at kunne tiltrække de handlende til også at gå forbi handelsgadernes butikker.

Men vi mennesker er ofte sådan anlagt, at vi helst ikke går for langt efter attraktioner - med mindre at vejen til og fra også tilbyder oplevelser af den ene eller den anden art.

Det er dét, der er hele grundidéen bag lokalplanforslagets hovedformål, nemlig at samle butiksmulighederne i handelsgaderne og ikke give mulighed for, at boliger i stueetagerne kan skabe huller mellem butikkerne. For jo større afstand der er mellem butikker, jo færre mennesker går erfaringsmæssigt denne afstand.

Hvis der gives mulighed for etablering af boliger i stueetagerne i [adresse] vestlige ende vil afstanden mellem dagligvarebutikkerne og de reelle butikker på [adresse] på sigt øges. Indrettes en stueetage først som bolig, er det ikke realistisk at tro, at den i fremtiden igen kan blive taget i brug som butik eller andet kunderelateret erhverv.

Det er derfor Forvaltningens forventning, at den forbindelse, der er i dag, der giver anledning til at parkere ved dagligvarebutikker og gå i handelsgaderne vil forringes.

Bestemmelsen i lokalplanforslag nr. 1310 om, at der skal etableres butikker i stueetagen i hele [adresse] er ikke en ny bestemmelse. Bestemmelsen har været fastlagt i den eksisterende lokalplan nr. 26 siden dennes vedtagelse i 1985.

Detailhandelsanalysen fra 2018 henviser til, at hvis [adresse] skal fastholde et bredt udbud af både dagligvarer og udvalgsvarer er det vigtigt at arbejde på at sikre, at nyetableringer foregår centralt i bymidten. Det er vigtigt at fastholde de eksisterende butikker og det brede udbud af butikker i [adresse].

Detailhandelsanalysen lægger vægt på, at [adresse] styrke er at der er et relativt godt udbud af både dagligvarer og udvalgsvarer placeret centralt i midtbyen, samt at bibliotek og andre kundeorienterede servicefunktioner også er godt placeret i forhold til nærhed til midtbyen.

Det anbefales i analysen at arbejde for en yderligere koncentration af butikker og funktioner i bymidten i [adresse], [adresse] og [adresse], både ved fastholdelse og nyetableringer.

I Midtbyvisionen for Give fokuseredes også på bymiljøets værdi for handelslivet, familielivet og erhvervslivet. Her blev for eksempel foreslået tiltag som at styrke byrummene i gader og torve, samt at bruge gaderummet til at skabe liv og handel.

Alvin Nilsson begrundelse for at muliggøre boliger i stueetager i den vestlige ende af [adresse]

Der er indkommet otte svar omkring ønsket om for fremtiden at kunne etablere boliger i stueetagerne i bestemte bygninger i den vestlige del af [adresse]. Fem af disse svar er indsendt af ejere af de konkrete bygninger.

Der lader til at have været den forståelse, at der under udarbejdelse af lokalplanforslaget blev arbejdet på at centrere butikker omkring [adresse].

Flere foreslår, at der burde kunne gives mulighed for etablering af boliger i stueetagerne på strækningen af [adresse] der ligger mellem [adresse] og [adresse]. Det vil betyde ejendommene [adresse]Ønsket beggrundes med, at indsigerne mener, at handelen skal koncentreres omkring [adresse] og de dele af [adresse] og [adresse], der ligger nærmest Torvet.

Stationsbygningen

Fire af de 15 høringssvar nævner også den gamle stationsbygning der ligger ved jernbanen. Bygningen har stået tom i en årrække, og byens borgere ønsker at se den i brug igen, så den kan blive vedligeholdt og skabe værdi for omgivelserne ved stationen.

Ønsket er, at stationsbygningen medtages i lokalplanens område, og at der gives mulighed for etablering af butik og café.

Stationsbygningen er omfattet af lokalplan nr. 1195, vedtaget i 2015. Lokalplanen giver mulighed for, at stationsbygningen anvendes til liberalt erhverv, mindre fremstillings- og servicevirksomhed uden detailhandel. [adresse] ved siden af kan anvendes til liberalt erhverv, restauration, udvalgsvarebutikker og mindre fremstillings- og servicecirksomheder.

Igennem udarbejdelsen af lokalplanforslag nr. 1310 er det flere gange blevet drøftet, om den gamle stationsbygning skulle medtages og gives mulighed for anvendelse til butiksformål.

Stationsbygningen ligger i en afstand på ca. 250 meter fra [adresse]. Det er Forvaltningens vurdering, at en mulighed for at placere en butik i stationsbygningen netop vil stride imod lokalplanforslagets formål om at samle butikkerne, så de kan styrke handelsgaderne [adresse], [adresse] og [adresse]. Det er baggrunden for, at stationsbygningen ikke er medtaget i lokalplanforslag nr. 1310.

Hvis det ønskes at ændre anvendelsesmulighederne i stationen til f.eks. butik, vil det kræve en ændring i kommuneplanrammen, herunder en fordebat, samt en ny lokalplan.

Det er Forvaltningens vurdering, at det vil være mest hensigtsmæssigt at gøre dette i en særskilt lokalplan, så processen for lokalplan nr. 1310 ikke forlænges.

Politisk drøftelse

Forud for en endelig vedtagelse af lokalplanforslaget beder forvaltningen udvalget om at drøfte den politiske holdning til spørgsmålet omkring etablering af boliger i stueetager i den vestligste ende af [adresse].

Planens historik

Teknisk Udvalg besluttede på mødet 14. januar 2020, pkt. nr. 11, at igangsætte udarbejdelse af lokalplan nr. 1310.

Byrådet besluttede på mødet den 5. oktober 2022, pkt. nr. 167 at sende lokalplanen i offentlig høring.

Lokalplanen har været i offentlig høring fra den 10. oktober til den 12. december 2022.

Der blev afholdt borgermøde den 22. november 2022 i Give, hvor der deltog ca. 50 personer fra Give.

Planens videre forløb

Efter at udvalget har drøftet spørgsmålet om den fremtidige planlægning for underetagerne i den vestlige del af [adresse], vil Forvaltningen indstille lokalplanforslaget til endelig vedtagelse. Om muligt med endelig vedtagelse af Byrådet d. 8. marts 2023.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget drøfter den politiske holdning til den fremtidige planlægning for anvendelse af stueetagerne i [adresse] 18, 19, 21, 22 og 23, samt |
| at | udvalget drøfter den politiske holdning til anvendelsen af stationsbygningen. |

### Beslutning

Drøftet.